A lei do amor
__БЕЗКН__

-{A lei do amor}- () бразилска је теленовела, продукцијске куће Реде Глобо, снимана 2016. и 2017.

Синопсис 

Прича прати живот Педра и Ело. Он је син богатог и амбициозног предузетника, најмоћнијег човека у области текстилне индустрије, Фауста Леитаа. Ело се, са друге стране, стара о својој мајци, чији су дани одбројани, али и оцу Жоржу, беспосленом алкохоличару. Када Жорже, у налету очаја, покуша да опљачка Фауста, он га смешта иза решетака. Недуго након хапшења, Жорже смртно страда у нередима у затвору. Ело не опрашта Фаусту што није повукао пријаву против њеног оца и мисли да због тога треба да се држи подаље од Педра, упркос томе што га воли свим срцем.

У међувремену, Фаустова супруга Магнолија чини све да свог пасторка удаљи од породичне куће. Она је бескрупулозна жена, мада је сви сматрају добродушним анђелком. Магнолија успева у својој намери — Педро одлази из Бразила, одлучан да му пучина постане други дом. 

Двадесет година касније, враћа се у родни град, на захтев свог оца. Фаусто жели да му открије велику тајну. Ипак, повратак неће означити само сусрет са породицом, већ и са Ело, која је сада удата, има двоје деце и не зна ништа о околностима које су навеле Педра да две деценије раније оде из земље.

Иако је Фаусто током тог времена успео да увећа своје богатство, није нимало поносан на начин на који је то радио, јер је стекао много непријатеља. Заправо, градом су завладале банде које желе његову смрт. Када се врати у завичај, Педро ће морати да одржи своју породицу на окупу и сачува животе њених чланова, а када схвати да га Ело још воли, учиниће све да поново задобије њено поверење и љубав, не марећи за то што је она изградила свој живот без њега.

Улоге

Референце 

Бразилске теленовеле
Глобове теленовеле
Бразилске серије које су се почеле приказивати 2016.
Бразилске серије које су се престале приказивати 2017.
Теленовеле на португалском језику